alexandrainst/scandi-wiki huggingface dataset:
Vasyl Lomatsjenko

Vasyl Anatolijovytsj Lomatsjenko (ukrainsk: Василь Анатолійович Ломаченко; født 17. februar 1988 i Bilhorod-Dnistrovskij) er en ukrainsk proffbokser, som konkurrerer i vektklassen fjærvekt. Lomatsjenkos største internasjonale resultater er en gullmedalje fra Sommer-OL 2008 i Beijing, Kina, og en gullmedalje fra Verdensmesterskapet i 2009 i Milano, Italia. Han representerte Ukraina under Sommer-OL 2008 der han altså tok gullet foran Khedafi Djelkhir fra Frankrike.

OL-medaljer 
  2008  Beijing -  Gull i boksing, fjærvekt, menn  Ukraina
  2012  London - Gull i boksing, lettvekt, menn  Ukraina

Referanser

Eksterne lenker 
 
 
 
 

Ukrainske boksere
Olympiske mestere for Ukraina
Medaljevinnere under Sommer-OL 2008
Deltakere for Ukraina under Sommer-OL 2008
Boksere under Sommer-OL 2008
Medaljevinnere under Sommer-OL 2012
Deltakere for Ukraina under Sommer-OL 2012
Boksere under Sommer-OL 2012
Verdensmestere i boksing
Personer fra Bilhorod-Dnistrovskyi rajon i Odesa oblast
Olympiske medaljevinnere i boksing
Manus Boonjumnong

Manus Boonjumnong (født 23. juni 1980 i Ratchaburi) er en thailandsk amatørbokser, som konkurrerer i vektklassen super lettvekt. Boonjumnongs største internasjonale resultater er en sølvmedalje fra Sommer-OL 2008 i Beijing, Kina, og en sølvmedalje fra Verdensmesterskapet i 2003 i Bangkok, Thailand. Han representerte Thailand under Sommer-OL 2008 der han altså tok sølvet bak Manuel Félix Díaz fra Den dominikanske republikk. Hans bror Non Boonjumnong er også bokser.

Eksterne lenker 
 

Thailandske boksere
Olympiske mestere for Thailand
Olympiske sølvmedaljevinnere for Thailand
Medaljevinnere under Sommer-OL 2004
Deltakere for Thailand under Sommer-OL 2004
Boksere under Sommer-OL 2004
Medaljevinnere under Sommer-OL 2008
Deltakere for Thailand under Sommer-OL 2008
Boksere under Sommer-OL 2008
Fødsler i 1980
Olympiske medaljevinnere i boksing
Luigi Rossi

Luigi Rossi (ca. 1598 – 1653) var en italiensk komponist fra tidligbarokken.

Liv og virke 
Rossi studerte i Napoli og tjente som komponist, sanger og luttenist hos fyrstene Medici i Firenze og hos kardinal Antonio Barberini i Roma. I 1632 skrev han kantaten "Lamento della Regina di Svetia" i anledning den svenske kongen Gustav Adolfs død under slaget ved Lützen. Denne kantaten gjorde ham til tidens mest populære europeiske komponist.

I 1641 gikk han i tjeneste hos pave Urban VIII i Roma. Der ble hans første opera Il palazzo d'Atlante incantato oppført i 1642. De neste årene fulgte flere kantater og oratorier. Han regnes som en kantatens mester. I alt skrev han over 250 kantater. Rossis kammerkantater regnes som de beste fra 1600-tallet. 

Det franske hoffet kalte ham til Paris i 1646, der hans andre og siste opera, Orfeo, ble oppført året etter med den berømte kastratsangeren Atto Melani i hovedrollen. Oppføringen la grunnlaget for at at den italienske operaformen fikk fotfeste i Frankrike, riktignok levde den lenge i skyggene av den hjemlige franske operaformen. Rossi oppdragsgiver, kardinal Mazarin ble for øvrig kraftig kritisert på grunn av den svært påkostede oppføringen av Orfeo.

I en kantatesamling publisert i  1646 presenteres Rossi som musiker hos kardinal Antonio Barberini. Giacomo Antonio Perti omtaler i 1688 de tre komponistene Rossi, Giacomo Carissimi og Antonio Cesti som «vår profesjons tre største lys».

Referanser

Eksterne lenker 
 
 

Barokkomponister
Italienske komponister
Operakomponister
Personer fra provinsen Foggia
Robert Cambert

Robert Cambert (ca. 1628 – 1677) var en fransk organist og komponist, hovedsakelig av operaer.

Liv og virke 
Cambert var elev av Jacques Champion de Chambonnières og startet sin yrkeskarriere som organist ved St. Honoré-kirken. Kardinal Mazarin hjalp Cambert til en stilling som surintendant de la musique hos kong Ludvig XIVs mor. Anna av Østerrike. Camberts tidlige sceneverk («pastoraler») med libretti av Pierre Perrin (1620–1675) ble hyppig spilt ved hoffet på denne tiden, og disse verkene ble stildannende for utviklingen av den franske operaen, eksempelvis er Cambert og Perrins Pomone den første egentlige franske opera.

Camberts posisjon ved hoffet ble svekket etter den mektige Mazarins død, og Ludvig XIV var kommet til makten. Under kongens beskyttelse grunnla Perrin i 1669 Académie Royale de Musique, et tiltak som i dag regnes som impulsen som startet utviklingen mot det franske Grand opéra. Cambert ble invitert til å administrere prosjektet sammen med Perrin, men kongens nye yndling, Jean-Baptiste Lully, lyktes ved hjelp av dyktig intrigemakeri å skaffe seg kongelige privilegium på alle oppføringer slik at Cambert ikke lengre fikk oppført sine sceneverk. Både Perrin og Cambert ble skjøvet ut av akademiet, og den forbitrede Cambert forlot Frankrike i 1673. Han slo seg ned i London der han ble tatt varmt i mot ved Karl IIs hoff og hurtig utnevnt til Master of the King's Band, dvs hoffkapellmester. Han fikk oppført noen av verkene han hadde tatt med fra Frankrike og var med å stifte Royal Academy of Music. Til tross for at han ble akseptert ved hoffet vant hans franske operaer Pomone, Ariane og Les Peines et les plaisirs de l'amour lite gehør hos det øvrige engelske publikumet.

Cambert etterlot seg noen «airs» og «airs à boire» der han i forordet oppgis som motettekomponist. François Roberday oppgir i forordet til sine fuger at Cambert komponerte for orgel. Ingenting av det han skrev i England er bevart.

Datteren Marie-Anne Cambert var cembalist. Hun var gift med komponisten og fiolinisten Michel Farinel og virket tidvis sammen med ham i Spania.

Referanser

Litteratur 
 John Warrack, John og Ewan West: The Oxford Dictionary of Opera, 1992, 782 sider,  ISBN 0-19-869164-5
 Michael Kennedy: The Oxford Dictionary of Music, 2006,  985 sider,  ISBN 0-19-861459-4

Eksterne lenker 
 
 
 Sceneverk
 

Barokkomponister
Operakomponister
Franske komponister
Personer fra Paris
Basstard

Basstard er et musikkalbum med Jørun Bøgeberg, utgitt i 2006.

Sporliste

 «Nice Talkin' to You» (Jørun Bøgeberg)
 «Daddy's Eyes» (Jørun Bøgeberg)
 «Ziggy's Blues» (Jørun Bøgeberg)
 «Vi» (Jørun Bøgeberg)
 «Life is An Endless Dream» (Jørun Bøgeberg)
 «On Top of the Lover's Throne» (Jørun Bøgeberg)
 «Home to You» (Jørun Bøgeberg)
 «Hellhounds on My Trail» (Jørun Bøgeberg)
 «Big Butt Mama» (Jørun Bøgeberg)
 «Where the River Meets the Sea» (Jørun Bøgeberg)
 «Life is Okey» (Jørun Bøgeberg)
 «Queen of My Dreams» (Jørun Bøgeberg)

Medvirkende

Musikere
 Jørun Bøgeberg - sang, gitarer, bass, mandolin, harmonium, produsent, låtskriver
 Tor Inge Rishaug - gitarer 
 Nils Einar Vinjor - gitarer 
 Anders Engen - gitarer, trommer 
 Geir Sundstøl - vokal, gitarer, lapsteel 
 Terje Kinn - banjo 
 Knut Reiersrud - piano 
 Herman Bøgeberg - tangenter 
 Rune Arnesen - trommer, perkusjon 
 Tor Hauge - trommer, perkusjon 
 Per Hillestad - trommer 
 Trond Augland - trommer 
 Sergio Gonzales - vokal, trommer, perkusjon 
 Deborah Girnius - vokal, fløyte 
 Jeff Wasserman - fiolin 
 Paulin Voss - cello
 Morten Halle - saksofon 
 Embee Normann - vokal 
 Jørn Hoel - vokal
 Lynni Treekrem - vokal
 Pelle Lindstad - vokal 
 Merete Hugaas - vokal 
 Anette Johnsen Solberg - vokal 
 Hanne Dahle - vokal 
 Gustav Bøgeberg - vokal

Øvrige
 Truls Birkeland - tekniker
 Nils Harald Mæhlum - miksing
 Ulf Holand - miksing
 Mikkel Schille - mastering
 Morgan Nicolaysen - mastering 
 Hanne Hvattum - fotograf
 Grandpeople - coverdesign

Eksterne lenker
 Basstard

Musikkalbum fra 2006
Jørun Bøgeberg-album
Parti de gauche

Parti de gauche, forkortet PG, (norsk: «Venstrepartiet»), er et øko-sosialistisk  politisk parti i Frankrike. Det ble grunnlagt i februar 2009, etter lanseringen i 2008 på en konferanse i Reims, av parlamentarikerne Jean-Luc Mélenchon og Marc Dolez etter at disse hadde forlatt Parti socialiste. Partiet allierte seg i november 2009 med Parti communiste français i valgalliansen Front de gauche (Venstrefronten) før Europavalget i 2009.

Eksterne lenker 
 

Politiske partier i Frankrike
Politiske partier etablert i 2009
2009 i Frankrike
Mouvement pour la France

Mouvement pour la France, forkortet MPF, (på norsk Bevegelsen for Frankrike), er et konservativt politisk parti i Frankrike. Det ble grunnlagt i 1994 av Philippe de Villiers. Partiet er euroskeptisk, selv om det ikke søker en løsrivelse fra unionen som andre EU-skeptiske partier. MPF er også sterkt imot det partiet ser på som en islamisering av Frankrike og Tyrkias EU-medlemskap. Partiets høyborg er den tradisjonelle og konservative regionen Vendée. 

Før 2009 var MPF medlem av grupperingen Uavhengighet/Demokrati i Europaparlamentet, men gikk så over til EFG.

Eksterne lenker 
 

Politiske partier i Frankrike
Politiske partier etablert i 1994
1994 i Frankrike
Alphonse Allaert

Alphonse Allaert (født 13. juli 1875, død ?) var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.
 
Allarte ble olympisk mester to ganger i bueskyting under Sommer-OL 1920 i Antwerpen. Han vant tre medaljer alle i lag, gull på 33 og 50 meter bevegelig fugl og sølv på 28 meter bevegelig fugl

OL-medaljer 
  1920  Antwerpen –  Gull i bueskyting, bevegelig fugl, 50 meter, lagkonkurranse  Belgia
  1920  Antwerpen –  Gull i bueskyting, bevegelig fugl, 33 meter, lagkonkurranse  Belgia
  1920  Antwerpen –  Sølv i bueskyting, bevegelig fugl, 28 meter, lagkonkurranse  Belgia

Eksterne lenker 
 

Belgiske bueskyttere
Olympiske mestere for Belgia
Olympiske sølvmedaljevinnere for Belgia
Medaljevinnere under Sommer-OL 1920
Deltakere for Belgia under Sommer-OL 1920
Bueskyttere under Sommer-OL 1920
Dødsår ikke oppgitt
Fødsler i 1875
Olympiske medaljevinnere i bueskyting
Ida Gjermundshaug Pedersen

Ida Gjermundshaug Pedersen (født 6. april 1988 på Hamar) er en norsk langrennsløper fra Brumunddal. Hun er datter av den tidligere meriterte langrennsløperen Hilde Gjermundshaug Pedersen og tvillingsøster Eli Gjermundshaug Pedersen. Hun representerer Nybygda og er norgesmester i stafett fra 2006.

Referanser

Eksterne lenker 
 

Norske langrennsløpere
Norgesmestere i langrenn
Fødsler i 1988
Emilio Correa junior

Emilio Correa junior (født 12. oktober 1985) er en cubansk amatørbokser, som konkurrerer i vektklassen mellomvekt. Correas største internasjonale resultater er en sølvmedalje fra Sommer-OL 2008 i Beijing, Kina, og en bronsemedalje fra Verdensmesterskapet i 2005 i Mianyang, Kina. Han representerte Cuba under Sommer-OL 2008 der han altså tok sølvet bak James DeGale fra England.

Eksterne lenker 
 

Cubanske boksere
Boksere under Sommer-OL 2008
Deltakere for Cuba under Sommer-OL 2008
Medaljevinnere under Sommer-OL 2008
Fødsler i 1985
Olympiske medaljevinnere i boksing
Steeve Guénot

Steeve Guénot (født 2. oktober 1985) er en fransk bryter som bryter i gresk-romersk stil i 120-kilosklassen super-tungvekt. Guénot representerte Frankrike under Sommer-OL 2008, der han tok gull i foran Kanatbek Begaliev fra Kirgisistan.

Eksterne lenker 
 

Franske brytere
Olympiske mestere for Frankrike
Olympiske bronsemedaljevinnere for Frankrike
Medaljevinnere under Sommer-OL 2008
Deltakere for Frankrike under Sommer-OL 2008
Brytere under Sommer-OL 2008
Medaljevinnere under Sommer-OL 2012
Deltakere for Frankrike under Sommer-OL 2012
Brytere under Sommer-OL 2012
Fødsler i 1985
Bérengère Schuh

Bérengère Simone Rolande Schuh (født 13. juni 1984 i Auxerre) er en fransk, profesjonell bueskyter. Hennes største internasjonale resultat kom da hun representerte Frankrike under Sommer-OL 2008 i Beijing, der hun tok bronse i lagkonkurransen sammen med Sophie Dodemont og Virginie Arnold.

Eksterne lenker 
 

Franske bueskyttere
Olympiske bronsemedaljevinnere for Frankrike
Deltakere for Frankrike under Sommer-OL 2004
Bueskyttere under Sommer-OL 2004
Medaljevinnere under Sommer-OL 2008
Deltakere for Frankrike under Sommer-OL 2008
Bueskyttere under Sommer-OL 2008
Deltakere for Frankrike under Sommer-OL 2012
Bueskyttere under Sommer-OL 2012
Personer fra Auxerre
Fødsler i 1982
Olympiske medaljevinnere i bueskyting
Fabrice Jeannet

Fabrice Jeannet (født 20. oktober 1980 i Fort-de-France på Martinique) er en fransk, profesjonell fekter. Hans største internasjonale resultat kom da han representerte Frankrike under Sommer-OL 2004 i Athen der han tok gull i kårde lag. Han representerte også Frankrike under Sommer-OL 2008 i Beijing der han tok ett gull og ett sølv. Han har også tilsammen fem gull fra VM i fekting.

Referanser

Eksterne lenker 
 

Franske fektere
Medaljevinnere under Sommer-OL 2004
Deltakere for Frankrike under Sommer-OL 2004
Fektere under Sommer-OL 2004
Medaljevinnere under Sommer-OL 2008
Deltakere for Frankrike under Sommer-OL 2008
Fektere under Sommer-OL 2008
Personer fra Fort-de-France
Olympiske medaljevinnere i fekting
Nicolas Lopez

Nicolas Lopez (født 14. november 1980 i Tarbes) er en fransk, profesjonell fekter. Hans største internasjonale resultat kom da han representerte Frankrike under Sommer-OL 2008 i Beijing, der han tok gull sammen med Julien Pillet og Boris Sanson i sabel. Han har også ett individuelt sølv fra samme mesterskap, samt ett VM-gull.

Eksterne lenker 
 

Franske fektere
Olympiske mestere for Frankrike
Medaljevinnere under Sommer-OL 2008
Deltakere for Frankrike under Sommer-OL 2008
Fektere under Sommer-OL 2008
Personer fra Tarbes
Fødsler i 1980
Olympiske medaljevinnere i fekting
Julien Pillet

Julien Pillet (født 28. september 1977 i Dijon) er en fransk, profesjonell fekter. Hans største internasjonale resultater kom da han representerte Frankrike under Sommer-OL 2008 i Beijing, og samme nasjon under Sommer-OL 2004 i Beijing der han tok gull i sabel lag.

Referanser

Eksterne lenker 
 

Franske fektere
Olympiske mestere for Frankrike
Medaljevinnere under Sommer-OL 2000
Deltakere for Frankrike under Sommer-OL 2000
Fektere under Sommer-OL 2000
Medaljevinnere under Sommer-OL 2004
Deltakere for Frankrike under Sommer-OL 2004
Fektere under Sommer-OL 2004
Medaljevinnere under Sommer-OL 2008
Deltakere for Frankrike under Sommer-OL 2008
Fektere under Sommer-OL 2008
Personer fra Dijon
Olympiske medaljevinnere i fekting
Underworld (roman)

Underworld er en roman av den amerikanske forfatteren Don DeLillo. Romanen kom først ut i 1997 på Scribner forlag i New York, og kom ut første gang i Norge i 1999 på J. M. Stenersens forlag i Oslo. Den regnes som et postmoderne verk, og ble nominert til National Book Award. Boka var en bestseller og er kanskje det mest kjente verket av Don DeLillo.

Handling
Romanen foregår i USA fra midten av 1950-tallet og frem til 1990-tallet, fortalt gjennom en rekke ulike narrative løp som møtes nå og da gjennom handlingen. Den mest sentrale skikkelsen er Nick Shay, en italienskættet mann som er svært merket av en hendelse knyttet til hans far i barndommen. Shay jobber i et firma som håndterer søppel, og avfall er et viktig underliggende tema gjennom mye av romanen. Underworld tar ellers opp religion, fattigdom, baseball, atomkraft, atomkrig, utroskap, sex, kunst, vold og den samfunnsmessige utviklingen i USA fra 50-tallet og fram til i dag.

Bøker fra 1997 
Romaner fra USA
Teateråret 1929

Teateråret 1929 er en oversikt over hendelser, verk, fødte og avdøde personer med tilknytning til teater i 1929.

Hendelser
Björn Hodell blir sjef og kunstnerisk leder for Södra teatern i Stockholm
Det Nye Teater i Oslo åpner

Nye drama 
Amphitryon 38 av Jean Giraudoux
The Apple Cart av George Bernard Shaw  
The Baden-Baden Lesson on Consent av Bertolt Brecht 
Bør Børson Jr.  av Johan Falkberget blir dramatisert.
The Danton Case av Stanisława Przybyszewska 
I Brændingen av Kaj Munk 
Mélo av Henri Bernstein 
Rope av Patrick Hamilton 
Street Scene av Elmer Rice

Årets oppsettinger

Frankrike
Charles-Anatole Le Querrecs teaterstykke Un trou dans le mur ble uroppført på Michodiére i Paris

Norge
29. januar – Den nye hushjelpi var en teateroppsetting basert på komedien Windows av John Galsworthy, som ble satt opp på Det Norske Teatret med Ingjald Haaland som regissør.
28. februar – Aftenrøde basert på Knut Hamsuns skuespill med samme tittel, ble satt opp på  Det Nye Teater.
12. mai – Flukten var en teateroppsetting basert på skuespillet Escape av John Galsworthy, som hadde norgespremiere på Det Nye Teater med Gyda Christensen som regissør.

Sverige
Bertolt Brecht og Kurt Weills opera Tolvskillingsoperaen (Die Dreigroschenoper) hadde svensk premiere på Komediteatern i Stockholm
Vilhelm Mobergs teaterstykke Marknadsafton ble uroppført i Sveriges Radio

Priser 
Pulitzerprisen for drama for Street Scene til Elmer Rice

Fødsler

10. april – Max von Sydow, svensk skuespiller (90) (død 2020)
18. april – Lena Brogren, svensk skuespiller (død 2005)
24. desember – Sverre Wilberg, norsk skuespiller (død 1996)

Dødsfall

19. august - Sergej Djagilev, russisk ballettsjef og impresario (født 1872)
14. september - Jesse Lynch Williams, amerikansk forfatter og dramatiker (født 1871)
1. november - Ernst Bach, tysk dramatiker (født 1876)

Referanser
Thomas Gill

Thomas Gill (født 16. mai 1965 i Grimstad) er en norsk fotballtrener og tidligere fotballspiller som er keepertrener for Arendal Fotball.

Gill spilte blant annet for Brann, Vålerenga, Jerv, Aalborg, Sturm Graz, Duisburg, København, Ayr United, Fredrikstad,  og Strømsgodset. Gjennom tiden i Duisburg fikk han kallenavnet "den norske Oliver Kahn", grunnet likheter både i spillestil og fremtoning med den daværende tyske landslagskeeperen. Han fikk fem landskamper for . 19. november 2014 ble det meldt at Gill overtar treneransvaret i 3.-divisjonsklubben Lyngdal IL, etter å ha vært keepertrener i klubben i 2014. 3. september 2015 kom Gill og klubben til enighet om å avslutte samarbeidet, ifølge en pressemelding fra Lyngdal IL.

Referanser

Eksterne lenker 
 
 National Football Teams

Norske fotballspillere
Norske landslagsspillere i fotball for herrer
Fotballspillere for FK Jerv
Fotballspillere for Vålerenga Fotball
Fotballspillere for Idrettsklubben Start
Fotballspillere for SK Brann
Fotballspillere for Vejle BK
Fotballspillere for Aalborg BK
Fotballspillere for SK Sturm Graz
Fotballspillere for MSV Duisburg
Fotballspillere for FC København
Fotballspillere for Ayr United FC
Fotballspillere for Fredrikstad FK
Fotballspillere for Strømsgodset TF
Norske fotballspillere i Danmark
Norske fotballspillere i Østerrike
Norske fotballspillere i Tyskland
Norske fotballspillere i Skottland
Personer fra Grimstad kommune
Fødsler i 1965
Bondy

Bondy er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 10,9 km fra sentrum av Paris.

Navn 
Navnet Bondy er første gang registrert ca. 600 (e.Kr.) som Bonitiacum, som betyr "eiendommen til Bonitius", som var en gallo-romersk landeier.

Historie 

I middelalderen var Bondy hovedsakelig skogkledt. Bondyskogen var beryktet som tilholdssted for kriminelle og røvere og var et svært farlig sted.

3. januar 1905, ble en tredjedel av arealet i Bondy skilt ut og ble til kommunen Les Pavillons-sous-Bois.

Befolkningsutvikling 
Antall innbyggere i kommunen Bondy

Referanser

Eksterne lenker 
 
 Kommunedata INSEE

Bondy
Bosetninger første gang omtalt i 600
William Peter Blatty

William Peter Blatty (født 7. januar 1928 i New York City, død 12. januar 2017 i Bethesda i Maryland) var en amerikansk forfatter, først og fremst kjent for å ha skrevet romanen The Exorcist i 1971 (filmatisert etter hans filmmanus som Exorcisten i 1973).

Liv og virke

Bakgrunn 
William Peter Blatty var sønn av libanesiske foreldre. De var ankommet Amerika på en kvegbåt. Moren  Mary (født Mouakad) var niesen til biskop Germanos Mouakad, som grunnla St. Pauls misjonsselskap i Libanon, faren var Peter Blatty, som var tilskjærer i en tøyfabrikk. 
. Faren forlot familien da William var seks år gammel. Moren sendte ham til katolsk skole i New York City og han fortsatte med studier ved Georgetown University (drevet av jesuittene), og avsluttet med mastergrad i engelsk litteratur ved George Washington University, begge universiteter i Washington, D.C..

Han ble soldat for det amerikanske flyvåpen og stasjonert i Beirut, og der begynte han også å skrive og utvikle sitt talent som forfatter. 
Da han avmønsteert fra US Air Force begynte han å arbeide ved United States Information Agency og virket som redaktør med base i Beirut.  Blatty var katolikk.

Forfatter
Gjennombruddet fikk han i 1959 med boken Which Way to Mecca, Jack? Boken hadde som bakgrunn erfaringer han hadde samlet seg fra den tid han vat leder av Policygrenen av USAF Psychological Warfare Division.
 
I 1960-årene samarbeidet han med regissøren Blake Edwards og skrev filmer for ham, blant andre What Did You Do in the War, Daddy?. Det internasjonale gjennombrudd kom i 1971 med boken The Exorcist, som stod på førsteplass på The New York Times bestsellerliste i 17 uker, og forble på listen i 57 uker på rad. Boken solgte mer enn 13 millioner eksemplarer bare i USA. William Blatty hadde ideen til handlingen fra sitt kjennskap til en eksorsisme over en 14 år gammel gutt ved navn Robert, i Maryland i 1949.

I 1973 ble den til en meget fremgangsrik film. 

Den kinooppfølgeren som kom i 1977 hadde Blatty ikke noen delaktighet i.

I 1983 forfattet han med boken Legion som fortsettelsen av originalstorien, og i 1990 kom filmen The Exorcist III, som bygde på Legion og som ble redigert av Blatty personlig.

William Peter Blatty var gift og fikk syv barn.

Verker i utvalg

Som regissør 
 1980: The Ninth Configuration (også kjent som Twinkle, Twinkle, Killer Kane)
 1990: The Exorcist III

Som forfatter 
 1959: Which Way to Mecca, Jack
 1963: John Goldfarb, Please Come Home!
 1965: I Billy Shakespeare
 1966: Twinkle, Twinkle, Killer Kane
 1971: The Exorcist
 1973: I’ll Tell Them I Remember You
 1983: Legion
 1996: Demons Five, Exorcists Nothing
 1999: Elsewhere

Som filmmanusforfatter 
 1963: The Man From The Diner’s Club
 1964: A Shot In The Dark
 1965: Promise Her Anything
 1966: What Did You Do in the War, Daddy?
 1967: Gunn
 1969: The Great Bank Robbery
 1970: Darling Lili
 1973: The Exorcist (også produksjon)
 1976: Mastermind
 1990: The Exorcist III

Referanser

Eksterne lenker 
 

Romanforfattere fra USA
Manusforfattere fra USA
Grøsserforfattere fra USA
Oscar-vinnere (filmatisering)
Personer fra New York City
Elektrosvak vekselvirkning

Elektrosvak vekselvirkning er en fysikalsk teori som forener elektromagnetismen med den svake kjernekraften i en beskrivelse. Selv om disse to kreftene synes svært forskjellige ved de lave energiene som finners i hverdagen, så modellerer teorien dem som to ulike aspekter av samme kraft. Over den kombinerte energien rundt 100 GeV, går de sammen til en eneste elektrosvak kraft. I et tilstrekkelig varmt miljø (ca.  K), forenes begge disse kreftene til en kombinert elektrosvak kraft.

Den elektrosvake vekselvirkningen ble første gang beskrevet matematisk av Sheldon Glashow, Steven Weinberg og Abdus Salam på 1960-tallet, en innsats de fikk Nobelprisen i fysikk for i 1979.  Det forekommer også at teorien for elektrosvak vekselvirkning benevnes «GWS-teorien» etter disse tre fysikerne. I dag er den elektrosvake vekselvirkningen en viktig del av partikkelfysikkens standardmodell

Referanser

Litteratur 
 David Griffiths; "Introduction to Elementary Particles", Wiley-VCH, Weinheim, 2. opplag. (2008). ISBN 978-3-527-40601-2
 B.R. Martin, G. Shaw; "Particle physics", John Wiley & Sons, Chichester (England) 2. opplag. (1997). ISBN 0-471-92358-3

Partikkelfysikk
Kvantemekanikk